সোমবার দিল্লিতে মমতা-জ্ঞানেশ কুমারের বৈঠক

কলকাতা: ২ ফেব্রুয়ারি মুখ্যমন্ত্রী মমতা বন্দ্যোপাধ্যায়ের (Mamata Banerjee) সঙ্গে বৈঠক করবেন মুখ্য নির্বাচন কমিশনার জ্ঞানেশ কুমার (Chief Election Commissioner Gyanesh Kumar)। সোমবারই মমতা দিল্লিতে যাবেন বলে খবর নবান্ন সূত্রে।সোমবার বিকেল ৪টে নাগাদ তৃণমূলের প্রতিনিধিদলকে দিল্লিতে নির্বাচন কমিশনের দফতরে যেতে বলা হয়েছে। সূত্রের খবর, দলনেত্রী মমতা বন্দ্যোপাধ্যায়কে চিঠি দিয়ে একথা জানিয়েছে কমিশন।উপস্থিত থাকবে নির্বাচন কমিশনের ফুল বেঞ্চ।

এসআইআর আবহে আজ বুধবার দিল্লি যাওয়ার কথা ছিল মমতা বন্দ্যোপাধ্যায় (Mamata Banerjee)। সিঙ্গুরের সভা শেষ করার পরেই দিল্লি উড়ে যাবেন বলেও ঠিক ছিল। কিন্তু এদিন সকালে ভয়াবহ বিমান দুর্ঘটনায় মহারাষ্ট্রের উপমুখ্যমন্ত্রী অজিত পওয়ারের মৃত্যুর খবর আসতেই জাতীয় রাজনীতিতে শোকের ছায়া। ঘটনায় শোকস্তব্ধ খোদ মুখ্যমন্ত্রী মমতা বন্দ্যোপাধ্যায়ও। এই অবস্থায় দিল্লি সফর পিছনোর কথা জানান তিনি। সিঙ্গুর থেকে তিনি জানিয়েছিলেন, দু’এক দিনের মধ্যেই দিল্লি যাবেন। এর পর বিকেলে কমিশন তাঁর দলকে সময় দিল।মুখ্যমন্ত্রীর সঙ্গে ১৫ জন থাকতে পারবেন বলে জানানো হয়েছে। তাঁর সঙ্গে থাকবেন দলের সর্বভারতীয় সাধারণ সম্পাদক অভিষেক বন্দ্যোপাধ্যায়-সহ কয়েক জন সাংসদ। এ ছাড়া, ‘এসআইআর আতঙ্কে’ মৃতদের পরিবারের কয়েক জন সদস্য তৃণমূলের প্রতিনিধিদলে থাকতে পারেন।

আরও পড়ুন:‘কৃষিজমি দখল নয়, কৃষিও চলবে শিল্পও চলবে’, সিঙ্গুর থেকে বার্তা মমতার

এর আগে SIR প্রক্রিয়া নিয়ে একাধিক অভিযোগ তুলে অন্তত ৫টি চিঠি মুখ্য নির্বাচন কমিশনারকে দিয়েছেন মুখ্যমন্ত্রী মমতা বন্দ্যোপাধ্যায়। দুই দিন আগেই তিনি বলেছিলেন, এতজন মানুষ মারা যাচ্ছেন। তাই তিনি নিজেই দিল্লি যাবেন। তৃণমূল কংগ্রেসের তরফে CEO দফতরে

মমতা বন্দ্যোপাধ্যায়! সময় দিল কমিশন

গিয়ে একাধিক অভিযোগ জানিয়ে এসেছে তাদের প্রতিনিধিদল। এসআইআরের নামে শুনানিতে ডেকে মানুষকে হয়রানি করা হচ্ছে তা নিয়েও সরব হন মমতা বন্দ্যোপাধ্যায়। তিনি বলেন, ‘আমাদের এক বিধায়ক বলছিল, মুসলিম বলে ডেকে পাঠিয়েছে। শশীকে ডেকেছে। জয় গোস্বামীকে ডেকেছে।”এই বিষয়ে নাম না করে বিজেপিকে তোপ দেগে তিনি জানান, “লুঠেরাদের পার্টি, ঝুটেরাদের পার্টি। ছেড়ে দেব না। চলবে না অন্যায়। অপেক্ষা কর।” তাৎপর্যপূর্ণভাবে এদিনই তৃণমূলকে সময় দিল নির্বাচন কমিশন।

কমিশন জানিয়েছে, তৃণমূলের মোট ১৫ জনের প্রতিনিধিদল নির্বাচন সদনে যেতে পারবে। কমিশনের কর্তাদের সঙ্গে এসআইআর নিয়ে তাঁদের বৈঠক হবে। তৃণমূল সূত্রে জানা গিয়েছে, জীবিত হয়েও কমিশনের খাতায় যাঁরা ‘মৃত’, তাঁদের কয়েক জনকে ১৫ জনের প্রতিনিধিদলে রাখা হবে। জানা গিয়েছে, এসআইআরে নিহতদের পরিবারদেরও দিল্লি নিয়ে গিয়ে প্রতিবাদে শামিল করা হতে পারে।